নবীগঞ্জ প্রতিনিধি ॥ নবীগঞ্জ উপজেলার ইনাতগঞ্জ ইউনিয়নের লামনিড়পাড় গ্রামের কাছে পিংলি নদীতে বিদ্যুতের তারে জড়িয়ে আরিফ মিয়া (১২) নামে এক কিশোরের মর্মান্তিক মৃত্যু হয়েছে। সে মধ্যসমেত গ্রামের শিবলু মিয়ার পুত্র। গতকাল রবিবার বিকেলে নিহত আরিফ ঠেলা জাল নিয়ে পিংলি নদীতে মাছ ধরতে যায়। এ সময় পল্লী বিদ্যুতের মেইন লাইন নদীতে বিদ্যুত চলা অবস্থায় ছিরে পড়ে যায়। এ সময় সে তারের উপর ভুল বশত ধরে ফেললে বিদ্যুত পিষ্ট হয়ে ঘটনাস্থলেই মারা যায়। পরে গ্রামের লোকজন তার লাশ পড়ে তাকতে দেখে পুলিশ ও পল্লী বিদ্যুতের লোকজনকে খবর দিলে তাহারা গিয়ে তার লাশ উদ্ধার করে নিয়ে আসেন।